Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: szabálysértési hatóságok intézkedjenek az 1968. évi I. törvény
Paragraph Index: 180

szabálysértési hatóságok intézkedjenek az 1968. évi I. törvény rendelkezéseinek, az ügyviteli szabályokkal is összhangban álló alkalmazására, illetve fokozott körültekintéssel járjanak el az utóbb említett jogszabály 55. §-ában részletezett kényszerintézkedések alkalmazásakor. OBH 2291/1998. I. A fogvatartottak szabad levegőn tartózkodására, illetve telefonhasználatára vonatkozó — jogszabályban rögzített — jogainak korlátozása az Alkotmány 2. § (1) bekezdésében megfogalmazott jogállamiság és jogbiztonság követelményével összefüggésben alkotmányos visszásságot okoz. Teljes szöveg: 57. § (3) bek. OBH 2890/1998. Nem sérülnek a gyanúsított jogai, ha őrizetbe vétele alatt a hatályos jogszabályra tekintettel látogatót nem fogadhat, de hozzátartozóját értesítik az őrizetbe vételről és arról, hogy tisztálkodási eszközöket vihet be a fogdába. Az állampolgári jogok országgyűlési biztosa beadvány alapján vizsgálatot rendelt el a Kék Sziget Alapítvány által működtetett tiszasűlyi anyaotthon vezetője ellen indított büntetőeljárás ügyében. Ennek során tájékoztatást kért a Szolnok megyei rendőrfőkapitánytól. A beadvány szerint az otthonban tartott házkutatást követően az otthon vezetőjét a szolnoki rendőrségen az éjszakába nyúlóan kihallgatták, majd elengedték. Másnap éjszaka ismét elvitték a rendőrök, három napig őrizetben tartották, majd a harmadik napon a Szolnoki Városi Bíróság letartóztatta. Őrizete alatt sem tisztálkodó eszközöket, sem váltóruhát a családja nem vihetett be hozzá, ügyvédje is csak a bíróság elé állításkor beszélhetett vele. A beadványozó méltánytalannak tartotta a rendőrség eljárását. Az anyaotthon vezetője ellen az alapítvány kuratóriumának elnöke tett feljelentést, mert kb. 3 millió forintot vett át a kuratórium felhatalmazása nélkül az anyáktól, amellyel nem számolt el. Az alapítvány bankszámlájáról az otthon gazdasági vezetőjével együtt folyamatosan vett fel különböző összegeket azt követően is, hogy a kuratórium töröltette a pénzfelvételi jogukat. A működési engedély megszerzéséhez a szakképzettségét hamis okirattal igazolta. A feljelentést követően a rendőrség házkutatást tartott az anyaotthonban. A házkutatást folytató nyomozók az intézkedés végrehajtása során messzemenően betartották az eljárási szabályokat. Az otthon vezetőjét a házkutatás után a Szolnoki Rendőrkapitányságra szállították, és gyanúsítottként kihallgatták. A kihallgatás kb. 10—15 percig tartott, mert a gyanúsított a vallomástételt megtagadta, a gyanúsítás ellen panasszal élt, kihallgatása után a lakására távozott. A panaszt elbíráló Szolnoki Városi Ügyészség a nyomozó hatóságot utasította, hogy a gyanúsítottat állítsa elő, és vegye őrizetbe. Az eljáró rendőrtiszt telefonon értesítette a gyanúsított lányát, közölte vele az őrizetbe vétel tényét és azt, hogy másnap tisztasági csomagot és élelmiszert hozhat be édesanyjának. A gyanúsított leánya a kiértesítés és a csomagküldési lehetőségről való tájékoztatás ellenére nem kereste fel a fogdát, de gondoskodott védő meghatalmazásáról, aki jelen volt a gyanúsított bírói meghallgatásán, és ezt követően több alkalommal találkozott védencével. A rendőrségi fogdák rendjéről szóló 19/1995. (XII. 13.) BM rendelet nem teszi lehetővé, hogy az őrizetesek látogatót fogadjanak, erre csak az előzetes letartóztatottnak van joga. A jogszabálynak megfelelően a gyanúsított letartóztatását követően engedélyezték számára a látogatók — leánya és nagybátyja — fogadását. A vizsgálat megállapította, hogy az ügyben érintett hatóságok a hatályos jogszabályok szerint jártak el, az eljárás alá vont személy jogai nem sérültek, a védelemhez való joga akadálytalanul érvényesült, ezért az állampolgári jogok országgyűlési biztosa a vizsgálatot alkotmányos jogokkal kapcsolatos visszásság hiányában megszüntette. OBH 3863/1998. A tulajdon elleni bűncselekmények üldözése során történt mulasztások meghiúsítják az államot az Alkotmány 8. §-a alapján terhelő általános alapjogvédelmi köztelezettség tényleges teljesítését, és visszásságot okoznak az Alkotmány 13. §-a által védett tulajdonhoz való joggal összefüggésben. Teljes szöveg: 13. § OBH 4106/1998. Az Alkotmány 2. § (1) bekezdésében deklarált jogállamiságból fakadó jogbiztonság követelményével és az alapvető emberi jogok védelmére és tiszteletben tartására vonatkozó, az Alkotmány 8. §

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes